রবিবার বিকেলে নৈহাটি পেপার মিল কান্ডে হালিশহর পুরসভার সভা কক্ষে যে প্রশাসনিক বৈঠক অনুষ্ঠিত হল সেখানে মালিক পক্ষের পক্ষ থেকে অগ্রবাল গোষ্ঠীর সদস্যরা, ভাটপাড়ার বিধায়ক অর্জুন সিং, হালিশহর পুরসভার পুরপ্রধান অংশুমান রায়, নৈহাটি পুরসভার পুরপ্রধান অশোক চট্টোপাধ্যায় এবং মৃত অশোক বড়াল, অমিত যাদব ও বিজয় বর্মার পরিবারের সদস্যরা হাজির ছিলেন। অন্য তিন মৃত শ্রমিক মহম্মদ নাজিম, উদয় রাজ ও মিঠুন প্রজাপতির পরিবারের কেউ এরাজ্যে না থাকায় তাদের পরিবারের কোন সদস্য এই ত্রিপাক্ষিক বৈঠকে উপস্থিত ছিলেন না।